সাখা

সাখা (ইয়াকুতিয়া বা ইয়াকুটিয়া নামেও পরিচিত) হলো রাশিয়ার বৃহত্তম প্রজাতন্ত্র, যা রাশিয়ার দূরপ্রাচ্যে উত্তর মহাসাগর বরাবর অবস্থিত।
রুশ জনগণনা (২০১০) অনুসারে সাখার জনসংখ্যা ছিল প্রায় ৮,৯৮,৫২৮ জন। প্রজাতন্ত্রটির প্রধান জাতিগোষ্ঠী হল ইয়াকুত এবং রুশ।
এটি ৩০,৮৩,৫২৩ বর্গকিলোমিটারে (১১,৯০,৫৫৫ বর্গ মাইল) আয়তনের সাথে বিশ্বের বৃহত্তম আঞ্চলিক পরিচালনা সংস্থা, যা অর্ধেক পূর্বাঞ্চলীয় যুক্তরাষ্ট্রীয় জেলা নিয়ে গঠিত। এর রাজধানী হল ইয়াকুটস্ক শহর। এটি চরম এবং তীব্র জলবায়ুর জন্যও পরিচিত। উত্তর গোলার্ধের সর্বনিম্ন তাপমাত্রা ভার্খোয়ানস্ক এবং ওমায়াকনে নথিভুক্ত করা হয়েছে এবং ইয়াকুস্ক শহরে নিয়মিত শীতকালীন গড় তাপমাত্রা সাধারণত −৩৫° সেলসিয়াসের (−৩১ ডিগ্রি ফারেনহাইট) নিচে থাকে। অধি-মহাদেশীয় প্রবণতাগুলি প্রজাতন্ত্রের বেশিরভাগ অংশের জন্য খুব উষ্ণ গ্রীষ্মের কারণ।
সাখা শিকার-সংগ্রহকারী ও বল্গাহরিণ পালনকারী টুঙ্গুসিসি ও প্যালিওসাইবেরিয়ান জাতির প্রথম বাসস্থান স্থান ছিল, যেমন এভেন্কস এবং ইয়ুকাগীর। বৈকাল হ্রদের আশেপাশের অঞ্চল থেকে পাড়ি জমানো তুর্কি সাখা জাতি ৯তম এবং ১৬শ শতাব্দীর মাঝামাঝি সময়ে মধ্য লেনায় স্থায়ীভাবে বসতি স্থাপন করে, সম্ভবত বেশ কয়েকটি অভিবাসনের মধ্যে দিয়ে মধ্য এশিয়ার যাজক অর্থনীতি অভিবাসনকারীরা সাথে নিয়ে আসে। ১৭শতকের গোড়ার দিকে সখাকে রুশ সাম্রাজ্যে ইয়াকুটস্ক ওব্লাস্ট হিসাবে অন্তর্ভুক্ত করা হয় এবং এই অঞ্চলের আদিবাসীরা ইয়াসাক দিতে বাধ্য হয়। রুশীদের বিজয়ের পরের প্রাথমিক সময়টিতে সাখের জনসংখ্যা ৭০% হ্রাস পায়, যদিও সিজারিস্ট সময়কালে মধ্য লেনার বাইরে এবং উত্তর ও পূর্ব দিকে ভিল্যুয় নদীর তীরে সাখা নৃগোষ্ঠীর সম্প্রসারণও দেখা যায় এবং অন্যান্য আদিবাসী গোষ্ঠীগুলিকে স্থানচ্যুত হয়। রুশ গৃহযুদ্ধের শেষ লড়াইয়ের কয়েকটির স্থান ছিল সাখা এবং ১৯২২ সালে ইয়াকুত এএসএসআর-এর মধ্যে ইয়াকুটস্ক ওব্লাস্ট পুনর্গঠিত হয়। সোভিয়েত আমলে বহু জাতিগত রুশ এবং ইউক্রেনীয়দের এই অঞ্চলে স্থানান্তরিত হতে দেখা যায়। ১৯৯১ সালে সোভিয়েত ইউনিয়নের পতনের পরে আধুনিক সাখা প্রজাতন্ত্র (ইয়াকুটিয়া) প্রতিষ্ঠিত হয়।
২০১০ সালের আদমশুমারি অনুযায়ী জনসংখ্যা ৯,৫৮,৫২৮ জন। জনসংখ্যার ঘনত্ব ০.৩১ প্রতি কিমি (২০১৯), যা রাশিয়ার জেলাগুলির মধ্যে নিম্নতম। শহুরে জনসংখ্যা - ৬৫.৪৫% (২০১৮)।
সরকারি ভাষা হল রুশ এবং সাখা উভয়ই, যা সাখা ভাষা ইয়াকুত নামেও পরিচিত, যা প্রায় ৪০% জনসংখ্যার দ্বারা কথিত ভাষা। সাখা ভাষা তুর্কি ভাষা পরিবারের সদস্য।
সাখা সরকারের প্রধান হলেন প্রধান (পূর্বের রাষ্ট্রপতি)। সাখা প্রজাতন্ত্রের প্রথম প্রধান ছিলেন মিখাইল ইয়েফিমোভিচ নিকোলায়েভ। ২০১০ সালের হিসাবে, রাষ্ট্রপতি হলেন ইয়েগোর বোরিসভ, যিনি ৩১ শে মে, ২০১০ সালে দায়িত্ব গ্রহণ করেন; তার সহসভাপতি হলেন ইয়েগেনিয়া মিখায়লোভা।
সাখার মোট জাতীয় উৎপাদনের ৫০% এর বেশি উৎপন্ন হয় শিল্প খাত থেকে, যা মূলত খনিজ উত্তোলন থেকে উদ্ভূত হয়। রাজধানী ইয়াকুটস্কে পাশাপাশি অলডান, মিরনি, ন্যারিংগ্রি, পোকারভস্ক এবং উদাচনিতে শিল্প উদ্যোগগুলি কেন্দ্রীভূত। হীরা, স্বর্ণ এবং টিনের আকরিক উত্তোলনের খনি ভিত্তিক শিল্পগুলি অর্থনীতির প্রধান কেন্দ্র। বর্তমান সময়ে ইউরেনিয়াম আকরিক খনন করা শুরু হয়েছে।
এখানে পণ্য পরিবহনের জন্য প্রথম অবস্থানে রয়েছে জলপথে পরিবহন ব্যবস্থা। সাখা প্রজাতন্ত্রে ছয়টি নদীর বন্দর রয়েছে, দুটি সমুদ্র বন্দর রয়েছে (টিক্সি এবং জেলনি মাই)। আর্টিক সমুদ্র পরিবহন সংস্থা সহ চারটি শিপিং সংস্থা এই প্রজাতন্ত্রের মধ্যে কাজ করে। প্রজাতন্ত্রের প্রধান জলপথ হ'ল লেনা নদী, যা ইয়াকুটস্ককে ইরকুটস্ক ওব্লাস্টের উস্ত-কুটের রেল স্টেশনটির সাথে সংযুক্ত করে।
সাখায় উচ্চ শিক্ষার সর্বাধিক গুরুত্বপূর্ণ সুবিধার মধ্যে রয়েছে উত্তর-পূর্ব যুক্তরাষ্ট্রীয় বিশ্ববিদ্যালয় (পূর্বে ইয়াকুটস্ক স্টেট বিশ্ববিদ্যালয়) এবং ইয়াকুটস্ক রাজ্য কৃষি একাডেমি।